דרו סמית'

**דרו סמית'<nowiki/>** (באנגלית: **Dru Smith**; נולד ב-30 בדצמבר 1997) הוא שחקן כדורסל אמריקאי המשחק בקבוצת מיאמי היט בליגת ה־NBA. סמית' שיחק כדורסל מכללות בקבוצת אוונסוויל פרפל אייסז ובקבוצת מיזורי טייגרס.

## תיכון
סמית' גדל באוונסוויל שבאינדיאנה. בשנתו השלישית בקבוצת התיכון, סיים עם ממוצעים 10.5 נקודות, 5.4 ריבאונדים ו-4.5 אסיסטים למשחק כרכז בהרכב הפותח. הוא הוביל את קבוצתו למאזן של 2–29 ולמשחק הגמר של אליפות המדינה. בשנתו הרביעית ממוצעיו קפצו ל-20.8 נקודות, 7.3 אסיסטים, 7 ריבאונדים ו-4.1 חטיפות למשחק, והוא הוביל את קבוצתו למאזן של 5–22 סמית' נבחר לנבחרת הכוכבים של אינדיאנה. סמית' בחר לשחק עבור קבוצת הכדורסל של האוניברסיטה בעיר הולדתו, אוניברסיטת אוונסוויל.

## קריירה במכללות
### אוונסוויל
בעונתו הראשונה (2016–2017) ממוצעיו עמדו על 5.3 נקודות, 2.9 אסיסטים ו-2.6 ריבאונדים למשחק, והוא נבחר לחמישיית הרוקיז של ליגת עמק המיזורי (MVC). בעונתו השנייה (2017–2018) קפצו ממוצעיו ל-13.7 נקודות, 4.6 אסיסטים ושתי חטיפות למשחק, והוביל את המחוז באחוזי קליעה משלוש (48.2%). שיאו האישי באותה עונה היה 25 נקודות, עם קליעה של 11 מתוך 13 מהשדה, בניצחון 91–76 על באולינג גרין ב-5 בדצמבר 2017.

### מיזורי
לאחר עונתו השנייה עבר סמית' לאוניברסיטת מיזורי, ונאלץ לשבת שנת שבתון בשל כללי ה-NCAA בנוגע למעבר שחקנים. בעונתו השלישית (2019–2020) ממוצעיו עמדו על 12.7 נקודות, 4.2 ריבאונדים, 3.9 אסיסטים ו-2.1 חטיפות למשחק. ב-15 בפברואר 2020 קלע 28 נקודות, שיא העונה, בניצחון 85–73 על אובורן שדורגה במקום ה-11. בעונתו הרביעית (2020–2021) ממוצעיו עלו ל-14.3 נקודות, 3.8 אסיסטים, 3.5 ריבאונדים ו-2.1 חטיפות למשחק, והוא נבחר לחמישייה הראשונה של ה-SEC על ידי המאמנים ולחמישייה השנייה על ידי ה-AP.

## קריירה מקצועית
### מיאמי היט וסו פולס סקייפורס (2021–2023)
סמית' לא נבחר בדראפט לקראת עונת 2021 ב-NBA, והצטרף למיאמי היט בליגת הקיץ של ה-NBA. ב-10 בספטמבר 2021 חתם על חוזה עם מיאמי, אך שוחרר לפני תחילת העונה והצטרף לקבוצת הבת שלה סו פולס סקייפורס. ב-1 בפברואר 2022 שוחרר מהסקייפורס לאחר שנפצע וסיים את העונה.

ב-13 באוקטובר 2022 חתם סמית' על חוזה דו-כיווני עם מיאמי היט, אך שוחרר ב-13 בנובמבר וחזר לסקייפורס. ב-25 בנובמבר חתם בשנית על חוזה דו-כיווני עם היט, ושוחרר שוב ב-11 בדצמבר.

### ברוקלין נטס (2023)
ב-13 בינואר 2023 חתם סמית' על חוזה דו-כיווני עם ברוקלין נטס. ב-10 הופעותיו בברוקלין ממוצעיו עמדו על 3.3 נקודות, 1.5 ריבאונדים ו-1.7 אסיסטים.

### חזרה למיאמי היט (2023–כיום)
ב-1 ביולי 2023 חתם סמית' על חוזה דו-כיווני עם מיאמי היט, וב-21 באוקטובר הומר חוזהו לחוזה סטנדרטי.

ב-24 בנובמבר 2023 הודיע הקבוצה כי סמית' יפסיד את שארית עונת 2023–2024 בשל קרע ברצועה הצולבת הקדמית שנגרם במשחק מול קליבלנד קאבלירס ב-22 בנובמבר. מאמן היט, אריק ספולסטרה, הטיל את האשמה על עיצוב המגרש באולמה של קליבלנד. ב-6 במרץ 2024 שוחרר מהקבוצה.

ב-1 ביולי 2024 חתם סמית' שוב על חוזה דו-כיווני עם מיאמי. הוא שיחק ב-15 משחקים עם מיאמי, עם ממוצעים של 6.3 נקודות, 2.6 ריבאונדים ו-1.6 אסיסטים. ב-24 בדצמבר 2024 הודיע הקבוצה כי סמית' סבל מקרע בגיד אכילס וייאלץ לפספס את שארית העונה.

ב-16 באוגוסט 2025 חידש סמית' את חוזהו עם מיאמי לשלוש שנים, בשווי 7.9 מיליון דולר.

## סטטיסטיקה
### ב-NBA

### במכללות

## קישורים חיצוניים

* דף השחקן באתר אוונסוויל פרפל אייסס
* דף השחקן באתר מיזורי טייגרס

## הערות שוליים

קטגוריה:אמריקאים ילידי אינדיאנה
קטגוריה:אוונסוויל (אינדיאנה): אישים
קטגוריה:כדורסלנים אמריקאים
קטגוריה:כדורסלני מיאמי היט
קטגוריה:אינדיאנה: כדורסלנים
קטגוריה:אמריקאים שנולדו ב-1997